જનમત લઇને સિલ્હટ જિલ્લો તે વખતના ઇસ્ટ પાકિસ્તાનમાં ભેળવી દેવાયો હતો. ઇતિહાસની ઓછી જાણીતી વિગતોમાં ઇતિહાસકારો બે જનમત ગણાવે છે. પાકિસ્તાનમાં અફઘાન સરહદે આવેલા પ્રાંતમાં પણ જનમત લેવો પડ્યો હતો. વાયવ્ય સરહદી પ્રાંતમાં ગાંધીવાદી ખુદાઇ ખિદમતકાર કાર્યકરો ભાગલાનો વિરોધ કરતા હતા, પાકિસ્તાનનો વિરોધ કરતા હતા, પણ ભૌગોલિક કારણોસર પાકિસ્તાન સાથે જોડાવા સિવાય છુટકો નહોતો. આસામ સાથે તે પ્રાંતમાં પણ જનમત લેવાયો હતો.